Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

TalTech/Tradehouse jätkab Optibet naiste võrkpalli Balti liigas täiseduga, kui laupäeval võeti neljas järjestikune võit.
Kolmandal kohal paiknev TalTech/Tradehouse kohtus võõrsil SUFA klubs/Daugavpils Universitatega, kes turniiritabelis hoiab kaheksandat kohta.

Kahes esimeses geimis koduvõistkond TalTechile tõsist vastupanu osutada ei suutnud, kui võõrustajad kogusid vastavalt 13 ja 19 punkti. Kolmandas geimis oli Eesti naiskonnal seisul 24:22 kasutada kaks matšpalli, kuid lätlannadel õnnestus need neutraliseerida ja võita geim 26:24 resultaadiga. Neljandas geimis oli taaskord selgelt parem TalTech, kellele läks 25:13 geimivõiduga kirja 3:1 (25:13, 251:19, 24:26, 25:13) mänguvõit, vahendab Volley.ee.

Rünnakuid 41-protsendiliselt lahendanud Dzintra Lember panustas võitu 16, Milja Raitis 12, Kätriin Põld kaheksa ja Johanna Sova samuti kaheksa punkti. TalTechi 15 serviässast koguni kuus löönud Melissa Varlõgina kogus seitse punkti. Lätlannade arvele märgiti kuus serviässa. Blokis jäid võitjad peale viie punktiga (11-6), rünnakul olid TalTechi edunumbrid 35%-32%.

Pühapäeval kell 14.00 on TalTechi vastaseks üheksandal tabelireal asuv VK Jelgava. Kell 17.00 võõrustab ainsana punktita püsiv Tartu Ülikool/Bigbank kolm kohta kõrgemal paiknevat Barrus/Võru Võrkpalliklubi. Eesti võistkondade omavahelisele kohtumisele saab kaasa elada Postimehe vahendusel.

Tabeliseisu saab vaatada siin.
## Pealkiri:

user
TalTech/Tradehouse jätkab Balti liigas kaotuseta
assistant